Държавен вестник, бр. 53, 2012 г., стр. 67

БРОЙ  53	
Д Ъ Р Ж А В Е Н  В Е С Т Н И К 	
СТР.  67  
(2) Редът и списъкът, по които ветераните 
получават медицинската помощ по ал. 1, се 
определят ежегодно с методика, утвърдена от 
министъра на здравеопазването. 
(3) Медицинската помощ по ал. 1 е за сметка 
на държавния бюджет и се изплаща чрез бю­
джета на Министерството на здравеопазването.“
§ 3. Създава се глава единадесета с наи­
менование:
„ПРАВО НА ЕДНОКРАТНА ЦЕЛЕВА ПО­
МОЩ ЗА ПОГРЕБЕНИЕ НА ВЕТЕРАН ОТ 
ВОЙНИТЕ“.
§ 4. Създава се чл. 22:
„Чл. 22. (1) При смърт на ветеран от войната 
по чл. 4, ал. 1 наследниците му имат право 
на еднократна целева помощ за погребение в 
размер 500 лв.
(2) Помощта по ал. 1 е за сметка на дър­
жавния бюджет и се изплаща от Агенцията за 
социално подпомагане към министъра на труда 
и социалната политика по последния адрес на 
починалия.“
Заключителна разпоредба
§ 5. Постановлението влиза в сила от 1 юли 
2012 г. 
Министър-председател: 
Бойко Борисов
Главен секретар на Министерския съвет: 
Росен Желязков
6501
ПОСТАНОВЛЕНИЕ № 143
ОТ 5 ЮЛИ 2012 Г.
за предоставяне на допълнителни бюджетни 
кредити по бюджета на Министерството на 
културата за 2012 г.
МИНИСТЕРСКИЯТ СЪВЕТ
П О С ТА Н О В И :
Чл. 1. (1) Министърът на финансите да пре­
достави от централния бюджет допълнителни 
бюджетни кредити в размер до 160 000 лв. по 
бюджета на Министерството на културата за 
2012 г. за заплащане на вносни митни сборове, 
данъци и други финансови налози в Република 
България и за извършени услуги във връзка със 
закупуването, доставката и инсталирането на оз­
вучително оборудване на Музикално-драматичен 
театър „Константин Кисимов“ – Велико Търново. 
(2) Средствата по ал. 1 да се осигурят чрез 
преструктуриране на разходите по централния 
бюджет за 2012 г. по реда на чл. 34, ал. 1 от 
Закона за устройството на държавния бюджет. 
Чл. 2. Министърът на финансите по пред­
ложение на министъра на културата да из­
върши налагащите се промени по бюджета 
на Министерството на културата за 2012 г. на 
базата на действително извършените разходи по 
чл. 1, ал. 1.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението се 
възлага на министъра на финансите и на ми­
нистъра на културата.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
6502
РЕШЕНИЕ № 559
 ОТ 5 ЮЛИ 2012 Г.
за отчуждаване на части от имоти – частна 
собственост, за държавна нужда за изграждане 
на обект „Въздушна линия (ВЛ) 110 kV ТЕЦ 
„Бобов дол“ – подстанция „Самоков“, подобект 
„ВЛ 110 kV подстанция „Марек“ – подстанция 
„Сапарева баня“ и подобект „ВЛ 110 kV под­
станция „Сапарева баня – нова“ – подстанция 
„Самоков“, на територията на област Кюстендил 
и Софийска област
На основание чл. 63, ал. 1 и 2 от Закона за 
енергетиката във връзка с чл. 34а, ал. 1, чл. 34б 
и § 1 от допълнителните разпоредби на Закона 
за държавната собственост
МИНИСТЕРСКИЯТ СЪВЕТ
Р Е Ш И :
1. Отчуждава за държавна нужда за изгражда­
не на обект „Въздушна линия (ВЛ) 110 kV ТЕЦ 
„Бобов дол“ – подстанция „Самоков“, подобект 
„ВЛ 110 kV подстанция „Марек“ – подстанция 
„Сапарева баня“ и подобект „ВЛ 110 kV под­
станция „Сапарева баня – нова“ – подстанция 
„Самоков“, съгласно влязъл в сила парцеларен 
план, одобрен с Решение № 1112 на Общинския 
съвет на Община Самоков от 15 декември 
2005 г. и Заповед № 93 на областния управител 
на област Кюстендил от 4 март 2009 г., части 
от имоти – частна собственост, намиращи се 
на територията на община Дупница и община 
Сапарева баня, област Кюстендил, и община 
Самоков, Софийска област, подробно описани 
в приложението по вид, размер, местонахож­
дение, размер на паричното обезщетение и 
собственици.
2. Средствата, необходими за финансиране 
на процедурата по отчуждаване на имотите по 
т. 1, са за сметка на „Национална електрическа 
компания“ – ЕАД – София, със седалище и 
адрес на управление: София, ул. Триадица 8.
3. Решението може да се обжалва пред Вър­
ховния административен съд в 14-дневен срок 
от обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков